da da da da da da da da da da en en en da en en da en en da en en da en en en da en da da en da da da da en en
Absurditeter på stribe gav førstenederlag - Svanholm Cricketklub
Søndag d. 29. maj 2011 kl. 18:08 af Henrik Pfaff
Elitedivisionens femte runde betød, at Glostrup nu fører rækken som eneste ubesejrede. Det skete efter en hårdt kæmpet kamp mod Svanholm, hvor halvdelen af Svanholms gærder blev løbet ud.
To på grund af eminent markspil fra Glostrup med indstik fra skæve vinkler lige i gærdet, resten fordi Svanholm scoringstempomæssigt var presset så langt i bund at gærdespillerne kastede sig ud i kamikazeløb.
Glostrup skulle hen i næstsidste over, førend Svanholms indledende 127 var passeret for 7 gærder.
Bret Mulder får Martin Jensen grebet ud
Hamid Shah får David Borchersen ud lbw
Dommer Tim Jensen hæver sin frygtindgydende finger som tegn på at Bobby Chawla har fået Scott O`Brien lbw
Da Glostrups syvendegærde faldt ved 107 var der tegn i sol og måne på, at Glostrup ville kunne fremvise sine sammenbrud mod os fra sidste år, men holdets ukendte helt - Ringsteds sidste aktive udenfor old boys rækkerne - Rasmus Nielsen var ikke nær så imponeret over Svanholms kastning som de øvrige og slog de nødvendige bolde væk.
Måske afgøres Glostrup-Svanholm her. Bobby Chawla dropper Aftab Ahmed på egen kastning
Svanholms halvleg virkede nærmest absurd Hassan Rashid (3 point på 31 bolde) og Hamid Shah (35 på 129 bolde) battede 6 maiden overe i træk.
Glostrups Rasmus Nielsen smed boldene op til en forward parade - og så blev den fremvist. Nielsen kastede 10 overe for 11 point !! Glostrup var uden den skulderskadede Peter Paulsen og Henrik Saxe og havde ærlig talt et lidet overbevisende gærdehold, men når man batter uden melodi og pondus som vi gjorde, så kom det ikke til at blive afgørende.
2. holdet vandt på den forblæste Kløvermark over et af rækkens bedste hold Nørrebro II. Vi startede med 150/9 med den fra Albertslund importerede Imran Raja Khan som topscorer med 24, mens Saif Yaqoob lavede 22.
Vi noterede at vor tidligere spiller Nabil Ghulam var med for Nørrebro. Ham kunne der være blevet noget ud af, hvis han havde været seriøs med sit spil.
Vores drengespiller Mads Henriksen tog 2/15, Khizar Javaid 2/23 og Waqasali Yasin 4/20 og Nørrebro endte med 95.